"การบินไทย" ฟื้นฟู ตาม ก.ม. ล้มละลาย ไม่ใช่ปล่อยล้มละลาย - FINNOMENA
นายบรรยง พงษ์พานิช ประธานกรรมการบริษัทหลักทรัพย์ ภัทร จำกัด(มหาชน) และ อดีตกรรมการบริษัท การบินไทย จำกัด(มหาชน) ได้ออกมาแสดงความเห็นโดยโพสต์ผ่านเฟซบุ๊ค ว่า โปรดฟังอีกครั้งหนึ่ง…… การเข้าสู่กระบวนการฟื้นฟูตามกฎหมายล้มละลายนั้น ยังไม่ใช่การปล่อย หรือการยอมล้มละลาย
14 พ.ค. 2563

นายบรรยง พงษ์พานิช ประธานกรรมการบริษัทหลักทรัพย์ ภัทร จำกัด (มหาชน) และ อดีตกรรมการบริษัท การบินไทย จำกัด (มหาชน) ได้ออกมาแสดงความเห็นโดยโพสต์ผ่านเฟซบุ๊ค ว่า โปรดฟังอีกครั้งหนึ่ง…… การเข้าสู่กระบวนการฟื้นฟูตามกฎหมายล้มละลายนั้น ยังไม่ใช่การปล่อย หรือการยอมล้มละลาย
ซึ่งคือเป็นกระบวนการ เพื่อให้ Stakeholders ทั้งหลาย อันได้แก่ ผู้ถือหุ้น เจ้าหนี้ในรูปแบบต่างๆ ทั้งมีและไม่มีหลักประกัน รวมไปถึงพนักงาน ได้มาร่วมตกลงกัน ว่าจะดำเนินการต่อไปอย่างไร โดยมีเป้าหมายแค่สองเป้า
คือ หนึ่ง พยายามรักษามูลค่าทางเศรษฐกิจ (economic value) ของกิจการให้มีมากที่สุด และสองแบ่งปันมูลค่านั้นให้แก่ Stakeholder ทั้งหลายได้อย่างเป็นธรรม
ทางด้าน คนร. เห็นว่า หากปล่อยให้การบินไทยล้มละลายจะผลกระทบต่อประเทศชาติค่อนข้างสูง เพราะการบินไทยเป็นสายการบินแห่งชาติ และจะมีเจ้าหนี้หลายรายที่จะเข้ามาร่วมขอเฉลี่ยหนี้
ขณะที่กระทรวงการคลังเป็นเจ้าหนี้การบินไทยน้อยมากเพียง 13,000 ล้านบาท จากหนี้สินรวม 2.45 แสนล้านบาท ดังนั้นหากเข้าสู่กระบวการฟื้นฟูกิจการ เจ้าหนี้อื่นๆจะใช้สิทธิ์เหนือกว่ากระทรวงการคลัง และยังใช้เวลานานกว่าจะสิ้นสุดในกระบวนการศาล
ที่มา : https://www.thansettakij.com/content/business/434190
แท็ก:
แชร์บทความ: